La UGT trasllada al Congrés dels Diputats la lluita dels treballadors de Pansfood contra el concurs d’Aena que pretén acabar amb la major concessió d’hostaleria de l’aeroport BCN | UGT Catalunya\nRepresentants d’ERC, Ciutadans, PSC i En Comú Podem es comprometen a presentar una PNL i traslladar el malestar de la plantilla al ministre de Foment\nRepresentants sindicals de la UGT de l’empresa Pansfood -concessió majoritària d’hostaleria de l’Aeroport del Barcelona- van mantenir aquest dilluns una reunió amb els diputats del Congrés Joan Tarda (ERC), Elena Faba (Ciutadans), José Zaragoza (PSC) i Aina Vidal (En Comú Podem) per traslladar-li la problemàtica que viu la plantilla des que el passat 10 de febrer sortís a concurs tot el servei de restauració de l’Aeroport.\nLa plantilla denuncia que AENA té la intenció d’acabar amb les condicions sociolaborals dels treballadors de la concessió majoritària, existent en aquesta aeroport des de fa més de 40 anys. L’únic propòsit d’AENA és recaptar més diners a través dels cànons abusius que permet, perquè la divisió fa inviable la concessió: provocarà més acomiadaments, ocupació precària i l’eliminació de les millores que tenen els treballadors i treballadores de l’Aeroport. I, per descomptat, sense cap garantia que hi hagi una subrogació que respecti totes les condicions socials i laborals existents.\nFins aquest moment existien sis concessions a l’Aeroport de Barcelona. PansFood n’és la majoritària, amb 22 punts de venda i 400 treballadors i treballadores. Com a concessió unida -que no única- aquesta ha ofert al client sempre un servei de qualitat i professionalitat, amb una ocupació estable i unes condicions laborals dignes per a la plantilla. La decisió d’AENA eliminarà tots els acords laborals, socials i econòmics aconseguits amb l’esforç dels treballadors i les treballadores gràcies a la trajectòria de compromís de les concessions successives, i amb el client.\nAixí mateix, els representants de la UGT a PansFood han exposat als diputats del Congrés que és mentida que la divisió es faci per permetre que les pimes puguin concursar: les condicions que es demanen en el ple de concessions només poden ser assumides per multinacionals. Així mateix tampoc és cert la competència entre empreses concursants que branda AENA, ja que és AENA la que taxa els preus de tots els concursos i no permet cap modificació sense la seva autorització. També se’ls ha explicat la discriminació de tracte que pateixen pel que fa a com s’actua a l’Aeroport de Barcelona respecte a com s’actua a l’Aeroport de Madrid.\nEn definitiva, se’ls ha exposat que la decisió que pretén dur a terme Aena suposa:\n• Els sous del treballadors van lligats a la productivitat i recaptació directa dels 22 punts de venda de les dues terminals de l’Aeroport que formen part d’aquesta concessió. Dividir-la suposa una rebaixa salarial directa del 30% a tots els seus treballadors.\n• Les pèrdues salarials lligades als objectius dels punts de venda: serà impossible arribar als objectius de recaptació acordats.\n• L’estabilitat de l’ocupació és un acord lligat a la unitat de la concessió des de fa més de 20 anys. Per aquesta raó, el 85% de la plantilla mitjana és fixa, creant ocupació estable, el que suposa també una formació contínua i la millora de la qualitat professional de la plantilla. I, per tant, una millor atenció a l’usuari. Tot això també es perdrà.\n• La plantilla té un fons social lligat a la unitat de la concessió amb una aportació econòmica per part de les successives empreses concessionàries, que es pot sostenir gràcies a aquesta unitat.\n• Els treballadors i les treballadores d’aquesta concessió es mouen per tots els punts de venda de la T1 i la T2 que té la concessió, i estan en disposició de fer-ho sempre que sigui necessari, motiu pel que no estan adscrits a cap punt de venda en concret.\n• Pèrdua del servei de bus propi per transportar a la plantilla des de l’aeroport.\n• En la concessió s’aplica el conveni col·lectiu del sector i tots els acords de millora que es detallen. Ara esperem el que el conveni es despengi.\n• Es perdrà el calendari anul·la d’horaris, torns, vacances i festes pagables i no recuperables que s’apliquen per cobrir els torns i horaris indistintament en qualsevol dels punts de venda que pertanyen a la concessió.\nDesprés del debat i els aclariments sol·licitats, els congressistes s’han compromès a presentar una Proposició no de Llei (PNL) en el Congrés dels Diputats, alhora que demanaran una reunió amb caràcter d’urgència amb el ministre de Foment, Íñigo de la Serna, en la qual li sol·licitarà que també assisteixi algun representants sindical, així com realitzar les iniciatives parlamentàries que escaiguin.\nAquesta entrada ha estat publicada a Activitat institucional amb els tags aeroport de Barcelona, PansFood . Guarda a marcadors permalink.


Passió de Balzers « Oerlikon Balzers\nInici › Passió de Balzers\nPassió de Balzers Passió e innovació\nOerlikon Balzers és més que una empresa, és una passió.\nLa història del líder i proveïdor de solucions globals en tecnologies de tractaments superficials avançades va començar a la dècada dels quaranta. Des d’aleshores, la passió i la innovació han estat el motor d’Oerlikon Balzers i els seus empleats: la passió que porta al descobriment de noves possibilitats, l’impuls de resoldre els reptes que es presenten, i la recerca per la perfecció a l’hora de crear solucions per als clients que també beneficien la humanitat i la natura.\nOerlikon Balzers és més que una empresa, és una passió. Descobreix-la llegint la Història de Balzers, aprendre més sobre la nostra responsabilitat social i ecològica, (les nostres marques de tecnologies i productes), o fins i tot uneix-te a nosaltres i forma part de la passió de Balzers treballant amb nosaltres!


Fiscalia es querella contra Adriana Delgado i tres membres de la Mesa del Parlament per permetre debats sobre autodeterminació i monarquia - Ona Bages\nInici OB - Notícies Fiscalia es querella contra Adriana Delgado i tres membres de la Mesa...\nFiscalia es querella contra Adriana Delgado i tres membres de la Mesa del Parlament per permetre debats sobre autodeterminació i monarquia\nLa fiscalia acusa l’alcaldessa de Sant Vicenç de desobediència igual que el president del Parlament; i als membres de la mesa Josep Costa i Eusebi Campdepadrós.\nLa fiscalia ha presentat una querella contra el president del Parlament, Roger Torrent, els membres de la Mesa Josep Costa i Eusebi Campdepadrós i l’exmembre Adriana Delgado per haver permès el debat de dues resolucions sobre l’autodeterminació i la monarquia. Considera que és desobediència per haver permès que es debatessin al Parlament el 12 de novembre del 2019.\nA la primera resolució es tocava el tema de l’autodeterminació i a la segona es reprovava al Rei. Segons la fiscalia els quatre membres de la Mesa no van fer cas dels advertiments dels lletrats i van permetre els debats.\nEn el cas del debat sobre l’autodeterminació, el 28 d’octubre del 2019 la CUP-CC va registrar una moció demanant que el Parlament exercís el dret a l’autodeterminació i respectés la votació de l’1 d’octubre del 2017. El 29 d’octubre la Mesa la va admetre a tràmit, el 5 de novembre es van desestimar les peticions de reconsideració del PPC, PSC i Cs i el 12 de novembre es va debatre i aprovar al ple. Al text de la querella, la Fiscalia recorda que el mateix 12 de novembre es va notificar que la Mesa havia d’impedir el debat.\nEn el cas de la segona resolució, sobre la reprovació del Rei, el 22 d’octubre Junts, Esquerra i la CUP van registrar la proposta per respondre a la sentència del Suprem. El text deia que “el Parlament reitera i reiterarà tants cops com ho vulguin els diputats i les diputades la reprovació de la monarquia”. La Mesa ho va admetre a tràmit, el 29 d’octubre es van desestimar les peticions de reconsideració i el 12 de novembre es va debatre i aprovar al ple.\nDurant tots dos debats, Adriana Delgado era la secretària quarta de la mesa del Parlament. El 26 de novembre va deixar el càrrec i la va substituir Rut Ribas. La fiscalia demana al TSJC que citi com a investigats Torrent, Costa, Campdepadrós i Delgado per un delicte de desobediència a l’autoritat judicial.


La Festa de la Sembra mostra a 200 nens i nenes la tradició agrícola a La Fuliola\nEl certamen es celebra per primera vegada amb l’objectiu de fer la festa més gran i que els petits coneguin com es sembrava antigament\nDesprés de 38 edicions de les Festes del Segar i el Batre de La Fuliola, l’organització ha decidit celebrar per primera vegada la Festa de la Sembra. La celebració ha comptat amb la participació de prop de 200 nens i nenes de les escoles de La Fuliola, Tornabous, Ivars d’Urgell i Barbens. Sota el lema “Conèixer per estimar”, la quitxalla ha descobert com es sembrava antigament, tal com ho feien els seus avis i besavis.\nEls petits han pogut comparar el mètode de sembra antic amb l’actual, el qual es fa amb l’ajuda de tractors. A més, han tingut l’oportunitat de sembrar ells mateixos el blat que els pagesos colliran en la propera edició de les Festes del Segar i el Batre, el pròxim mes de juliol.\nDes de l’organització consideren que la Festa de la Sembra és una manera de donar més visibilitat al certamen, fer-lo més gran i ampliar el ventall de públic que hi assisteix any rere any. Per aquesta raó han manifestat que la festa tindrà continuïtat l’any vinent.


per Redacció - Fotografia: CUP Lleida 02/04/2013 00:00h\nMarÃ§ acaba amb un 3,27% mÃ©s d'aturats respecte el 2012| RedacciÃ³ - Fotografia: CUP Lleida\nallargament de la temporada d’esquí\nA més a més, la demarcació lleidatana és on menys ha baixat el nombre d’aturats si ho comparem amb la resta de províncies catalanes. Una altra dada molt negativa és el fet que durant aquest passat mes de marÃ§ es van subscriure 6.121 contractes, un 12% menys que fa dotze mesos.\nLa UGT-Terres de Lleida qualifica, novament, de molt negatius tots aquests paràmetres, fruit, principalment, de la reforma laboral. En aquest sentit, lamenta que aquesta llei no ajudi a crear ocupació i només n’acceleri la destrucció.\nLa secretària general de la UGT-Terres de Lleida, Rosa Palau, insisteix de nou en la necessitat urgent de reformar el Servei d’Ocupació de Catalunya (SOC) perquè pugui reorientar laboralment els desocupats i no els deixi abandonats. Cal recordar que la Generalitat ha prescindit fa unes setmanes de 15 tècnics orientadors laborals de les oficines de Lleida.\nPer una altra banda, la UGT-Terres de Lleida insisteix novament en la celebració d’una gran cimera local del sector agroalimentari, amb agents socials, administracions i empreses que fixi un full de ruta per generar noves oportunitats en un mercat de treball emergent. La UGT-Terres de Lleida ja ha iniciat contactes amb diverses entitats per posar-hi fil a l’agulla.\nObert el termini per presentar sol·licituds per vendre roses o llibres al carrer per Sant Jordi


El festival 'desDeCasaFest' finalitza amb un cap de setmana dedicat a la literatura lleidatana | Lleida.com\nEl festival 'desDeCasaFest' finalitza amb un cap de setmana dedicat a la literatura lleidatana\n'DesDeCasa Fest', el festival en streaming amb accent lleidatà, ha finalitzat aquest diumenge després de dos caps de setmana en què la música, les lletres i les arts escèniques han estat les protagonistes. El festival, impulsat per la plataforma cultural 'Ilerdam Videas', va néixer arran de la crisi del coronavirus i la conseqüent interrupció de la programació cultural. Va començar el 18 i 19 d'abril amb actuacions musicals, mentre els dies 25 i 26 d'abril s'ha centrat en la literatura i arts escèniques. Un dels organitzadors, Carles Hernàndez, ha explicat que estan "molt contents" amb l'acollida que ha tingut la iniciativa perquè ha donat visibilitat a autors lleidatans i perquè ha ajudat a fer "xarxa" entre artistes i públic.\nCarles Hernàndez considera que el certamen ha complert els objectius del festival que, per una banda, eren enaltir l'ofici dels artistes lleidatans i reivindicar la seva tasca, i per l'altra Ilerdam Videas vol fer "xarxa" entre artistes i públic.\nDe fet, Hernàndez ha explicat que el festival ha ajudat a diversos artistes a "fer el salt digital", ja que n'hi havia "que no havien fet mai un directe a través d'Instagram i ara en comencen a fer". També ha dit que una discogràfica s'ha interessat en un autor que va fer el seu primer directe al certamen. "Els artistes estan molt contents i ens demanen que fem més coses. I la resposta és sí", ha afegit.\nMitjançant un sistema de taquilla inversa, el públic ha escollit el preu de cadascun dels espectacles, performances o concerts que la quarantena d'artistes i autors han ofert a través d'Instagram i d'altres plataformes. Tot i que el festival ja ha finalitzat, Hernàndez ha dit que la taquilla inversa es mantindrà oberta fins, mínim, el 15 de maig. També ha dit que en les properes setmanes totes les actuacions es penjaran a la pàgina web d'Ilerdam Videas i al canal de Youtube de la plataforma cultural.\nEl primer cap de setmana del 'desDeCasa Fest' va comptar amb les actuacions musicals de Meritxell Gené, Xavier Baró, Al Spear, Lauzeta, Berta Puigdemasa o Lo Pardal Roquer, entre altres. El dies 25 i 26 el certamen ha acollit lectures i dramatitzacions d'autors lleidatans i també de lectors mediàtics com l'empresari Tatxo Benet, l'actriu Txe Arana, la periodista Mari Pau Huguet o l'actor Abel Folk.


BON ESTIU FAMÍLIES!!!!!!!!!\nBON ESTIU FAMÍLIES!!!!!!!! Avui toca acomiadar-nos fins setembre i ho farem amb un divertidíssim vídeo protagonitzat per alguns alumnes de 3er. Us desitgem un fantàstic estiu famílies, ens veiem aviat plens d’idees noves, energia recarregada i com sempre...\nGUANYADORES DEL 1er CONCURS DE TAPES DE L'ACTIVITAT DE "MASTERCHEFF"\nGUANYADORES DEL 1er CONCURS DE TAPES DE L’ACTIVITAT DE “MASTERCHEFF” Fa unes setmanes vam realitzar un concurs a l’activitat de migdia de “Mastercheff” i avui us presentem a les guanyadores, la Júlia Remacha i L’Aroa Gallego...\nVÍDEO-COMIAT DE 6è\nVÍDEO-COMIAT DE 6è Els alumnes de 6è ens han volgut deixar una record en forma de vídeo des de l’activitat de VideoArt . Gràcies per tot i sort en la vostra nova etapa!!!\nFESTA DE PRIMAVERA 2017 Un any més, tot i el mal temps, vam poder gaudir d’una fantàstica Festa de Primavera. Des de l’espai del migdia us volem agrair la vostra presència famílies i com sempre expressar-vos que tot l’equip va treballar amb molta...\nPROJECTE ESPAI BIBLIO "GLORIA FUERTES"\nPROJECTE ESPAI BIBLIO “GLORIA FUERTES” Per commemorar el “Centenari del naixement de Gloria Fuertes”, a l’Espai Biblio del migdia hem estat fent unes activitats sobre aquesta poeta madrilenya. Ens hem divertit molt llegint algunes de les...


El racó del pare: Si em voleu acompanyar de Cassà de Pelràs a Corçà...\nSi em voleu acompanyar de Cassà de Pelràs a Corçà...\nEl terme de Corçà, al nord-oest de la comarca del Baix Empordà, consta de diversos nuclis habitats, tots ells amb l’encant dels petits pobles empordanesos. Avui en visitarem una part, trobarem referències de l’antic ferrocarril de via estreta entre Palamós i Girona i coneixerem la història familiar d’algú que va anar a fer les Amèriques. Us animeu, oi?\nVenint de Girona per la carretera C-66, després de passar el desviament cap a la Pera i Púbol, agafem el següent a mà dreta que ens mena al poble de Cassà de Pelràs.\nEstà situat en un turó que és dels darrers contraforts de la serra de les Gavarres i que fa de partió de les aigües entre les conques del Ter i del Daró.\nNucli amb centre a l’església de Sant Martí ja esmentada l’any 1121. És d’una nau, originàriament romànica, si bé reformada i ampliada durant el segle XVIII en què es va tapiar la porta original al mur de migdia, obrint-ne una de barroca a la façana de ponent. Presenta un bon treball d’ornaments de forja.\nA principis del segle passat es va urbanitzar la plaça i construir una tarima per als músics.\nDe l’edifici de la rectoria hi sobresurt una mènsula amb una creu de pedra datada del 1589 i el nom gravat de Bernat Mascarós.\nEn aquesta zona hi ha una colada volcànica provinent del Montori de Rupià que, en l'àmbit geològic, forma part de la zona volcànica de la Garrotxa. Tradicionalment s’hi han anat fent extraccions de pedra basàltica emprada en construcció. Una mostra la trobem en dues antigues masies molt properes entre si, el mas Martí del segle XVIII\ni el mas Pagès del segle anterior. Destaca un finestral decorat amb un parell de relleus.\nEns aturem també davant de can Roc, abans mas Carbó, actualment és l’únic en què els seus propietaris continuen treballant en activitats agrícoles i ramaderes.\nContínuem l’estreta carretera cap a Planils. Aquí sobresurten can Xerot la Torre\ni a tocar, el mas Savall, casal fortificat dels segles XV i XVI, amb detalls gòtics a les finestres, construït amb pedra basàltica sense escairar.\nArribem a Corçà, però abans d’aturar-nos-hi ens desviem per la carretera de Monells i aproximadament a un quilometre, a mà esquerra, trobem la petita ermita dedicada a Santa Cristina. És d’estil romànic del segle XII. Consta d’una nau acabada en un absis semicircular. A la part frontal hi ha una porta d’arc de mig punt amb grans dovelles, una finestra en espitllera i acaba amb la base d’un campanar d’espadanya. Al lateral hi ha una segona porta rectangular.\nLes restes trobades fan pensar que fou construïda damunt d’un temple anterior del temps dels romans.\nAra sí, entrem al centre de Corçà. Entre la plaça de l’església i la riera es forma un ampli passeig arbrat que dóna entrada al nucli antic amb estructura de l’època medieval.\nL’església dedicada a Sant Julià i Santa Basilissa en una gran construcció del segle XVIII bastida damunt d’una anterior romànica.\nA la façana principal hi ha una senzilla porta de l’època romànica amb dos arcs en degradació, una rosassa i un campanar de cadireta.\nDestaca la torre del campanar del segle XVIII.\nAl costat mateix de l‘església hi veiem un arc rebaixat que formava part d’un dels portals d’entrada al nucli fortificat.\nAl carrer del Mur trobem restes d’una de les muralles defensives de l’antic castell, podent observant-hi diverses espitlleres.\nAl mateix carrer, construït aprofitant les antigues muralles hi ha l’edifici de la rectoria. Curiosament té també una espitllera defensiva.\nTravessant el portal d’Anyells, anem a parar al carrer de Sant Sebastià, al capdamunt del qual hi ha la capella dedicada al mateix sant. Petita construcció del segle XVIII, és d’una sola nau i absis semicircular amb campanar d’espadanya.\nCap a la part baixa del carrer de Sant Sebastià arribem el mas Vilosa, a la façana hi podem observar un finestral geminat bellament decorat datat del segle XVI.\nAnem descobrint més racons del nucli antic. Es nota que estem en zona de terrissaires i ceramistes, tant els noms dels carrers com els d’algunes cases estan fets amb aquests materials.\nUna altra antiga porta d’accés al nucli medieval la trobem al carrer Major, el portal de Santa Maria.\nAl número 17 del mateix carrer Major hi ha can Sala, amb interessants esgrafiats a la façana. Durant diverses generacions havia estat la casa del metge.\nPer la part del darrere, mitjançant un pont que creua el carrer – passatge del Pont-, la casa del metge continua a l’altre costat, on hi ha el jardí. Comenta l’actual propietari, amb un fi sentit de l’humor, que allò que actualment és el jardí havia estat el cementiri i que, per l'altra banda, dóna a l’església.\nL’any 1851 aquí va néixer en Claudi, el tercer fill del metge Francisco Carbonell. Al 17 anys va emigrar a Cuba on, després d’uns primers anys d’estretor va aconseguir fer fortuna en un magatzem de teixits i merceria a l’engròs. Es va casar amb Luz Bastida i tingueren tres fills.\nEn esclatar la revolta per la independència de Cuba, l’any 1896 van tornar a Barcelona. En Claudi Carbonell es va fer construir una gran casa indiana, envoltada de jardí que anomenà Villa Luz. Es va inaugurar l’onze de setembre del 1900.\nDel bon nombre de corçanencs que van emigrar a Amèrica, en Claudi Carbonell és el que ha deixat una més gran empremta en el seu poble natal.\nBen a la vora trobem l’edifici que havia estat l’estació del ferrocarril de Palamós a Girona, avui és el consultori mèdic. De tota la línia aquesta és l’única construcció que es conserva.\nAl seu interior, a la sala d’espera, hi ha algunes fotografies que ho recorden. Aquesta mostra l’estació amb la via, que seguia el mateix traçat de la carretera arbrada, compartint espai amb la resta de vehicles. El darrer viatge del tren fou el primer de març del 1956.\nSortint del poble en direcció a Girona, a mà dreta, hi ha el castell de l’Alberg o can Caramany. Es tracta d’un gran edifici fortificat de planta rectangular. A dos dels seus angles hi ha sengles torres quadrades.\nLa façana de llevant té una porta de mig punt amb l’escut familiar a la part superior.\nAdossada a l’edifici principal hi ha una petita capella privada dedicada a Sant Judes.\nVull expressar el meu agraïment al doctor Carles Pongiluppi, que va ser el metge i alcalde de Corçà durant una colla d'anys, per la seves encertades indicacions que han ajudat al desenvolupament d'aquest treball.\nPublicat per El pare a 17:11\nveronique 29 de gener de 2014 a les 17:52\nJ'aime beaucoup la croix sur son socle. Je n'avais jamais vu ça. Les maisons aussi sont belles, tout comme les fenêtres et même les noms de rues sur leur plaques sont originales. Encore une fois un très beau reportage d'un bien bel endroit.\nEl pare 29 de gener de 2014 a les 18:29\nMoi non plus l'avais jamais vu montée sur une console.\nC'est une région avec une bonne industrie céramiste, alors ne c'est pas étrange l'usage de ce matérial en les plaques avec les noms des rues et de quelques maisons.\nMerci beaucoup, Véronique, pour ta compagnie.\nxavier pujol 29 de gener de 2014 a les 19:58\nBells paratges. Tenim família a la Pera i a vegades hem passejat per aquests indrets. Gràcies pels detalls fotogràfics.\nEl pare 29 de gener de 2014 a les 21:08\nUna comarca que fa de bon trepitjar, que convida a descobrir-hi més i més racons. Gràcies per la companyia.\njosep 29 de gener de 2014 a les 20:07\nOstres Manel, quin recorregut més interessant i curiós.\nD'una banda, la part arquitectònica, plena d'esglésies, masos i edificis plens d'encant. D'altra banda la vessant històrica amb protagonistes com aquest Claudi Carbonell que van marcar una època en la vida de Corçà.\nLa part fotogràfica es insuperable, plena de detalls i amb imatges en B/N i color absolutament impecables. Ja saps que soc un amant del B/N i en aquest aspecte hi ha unes quantes fotos que em semblen fantàstiques com es la de l'ermita de Santa Cristina o la de l'estació de ferrocarril. També m'han agradat molt les dels carrers o les de Villa Luz, aquestes en color.\nLa meva més sincera felicitació per aquest reportatge i l'agraïment per compartir-lo.\nEl pare 29 de gener de 2014 a les 21:11\nGràcies pel teu entusiasme engrescador, Josep.\nJean-Luc T 31 de gener de 2014 a les 8:16\nTrès belle présentation de ces vieilles pierres magnifiques. J'aime aussi les détails comme le cadran solaire, les lanternes, les croix ou les plaques de rue. Merci Manel de ce partage.\nEl pare 31 de gener de 2014 a les 8:42\nDes petits villages avec des centaines d'annés d'histoire que j'aime de connaitre et de faire connaitre.\nMerci à toi, Jean-Luc.\nAnònim 1 de febrer de 2014 a les 10:15\noh génial toutes ces fenêtres et ce serpent en fer et puis cette vierge...\nEl pare 8 de febrer de 2014 a les 16:23\nAngevine, tu est toujours très attentive aux détails, merci donc.\nmaria moncal 1 de febrer de 2014 a les 11:37\nManel, aquest és un interessant recorregut farcit de descobertes, havíem estat a Corçà però ja veig que molts indrets ens van passar desapercebuts.\nAquests poblets medievals com Madremanya o Monells que per sort encara guarden molts racons del seu passat medieval són un encant.\nEl pare 8 de febrer de 2014 a les 16:24\nQue ens quedin coses per descobrir és bo, així tenim motiu per tornar-hi.\nDORA 2 de febrer de 2014 a les 17:08\nUna preciositat d'excursió i un magnific recull de detalls , que si finestres , fanals , portes , espitlleres...M'agrada molt la fotografia , la informació com sempre genial . que vols que et digui? Felicitats per tanta bona feina!\nEl pare 8 de febrer de 2014 a les 16:25\nLa de motius fotogràfics que amaguen aquesta mena de pobles, oi?\nGràcies per venir-hi,\nAlejandra 2 de febrer de 2014 a les 22:34\ncada fotografía es un lujo , con todos los detalles , muchas ventanas y puertas y con lo que me gustan ellas , donde te hace mirar desde afuera lo que puede pasar dentro y tu relato acompañándola es como siempre precioso . un beso muy grande mi querido Manel\nEl pare 8 de febrer de 2014 a les 16:27\nQue no perdamos nunca ese gusto por la observación,\ncarles pongiluppi 3 de febrer de 2014 a les 17:40\nManel: Les gràcies te les he de donar jo, per haver fet un reportatge tan complert sobre el meu poble des de el punt de vista gràfic com narratiu.Et felicito.\nEl pare 8 de febrer de 2014 a les 16:29\nSi a tu et sembla correcte quedo ben satisfet.\nGràcies per haver-me dedicat part del teu temps.\nSANABRIA 6 de febrer de 2014 a les 16:58\nAquest es un d´aquells pobles que com es de pas el veus molt sovint pero no hi fas parada, la veritat es que sempre m´he mirat les cases que hi ha a la carretera tot passant, fan molt goig.\nPero la teva passejada amb tot detall potser si em crida molt l´atenció. hauré de fer un cop de cap.\nCom sempre la narració impecable.\nEl pare 8 de febrer de 2014 a les 16:31\nÉs cert, Sanabria, val la pena fer-hi una aturada i descobrir els petits tresors que amaga.\nFocales 10 de febrer de 2014 a les 6:46\nTrès belle série où l'architecture domine. Certaines images sont baignées d'une très belle lumière et on a plaisir à feuilleter cet album\nEl pare 10 de febrer de 2014 a les 7:50\nMarie, tu est toujours la bienvenue.\nLlocs de Catalunya 31 de març de 2018 a les 10:18\nRealment fantàstic.molt ben documentat,gràcies i enhorabona.\nEl pare 1 d’abril de 2018 a les 18:50\nCelebro saber que t'ha agradat.


Les obres de millora dels carrers de la Bordeta de Lleida segueixen a bon ritme - Impulsa, la plataforma que connecta fabricants i administració local\nLes obres de millora dels carrers de la Bordeta de Lleida segueixen a bon ritme\nDurant aquest estiu s’estan realitzant diverses actuacions a la via pública del barri, consistents en la renovació de lluminàries a l’Av. Artesa i a l’Av. Flix, en la pavimentació de diversos trams de vorera de l’Av. Artesa i del C/ Hostal de la Bordeta i en la instal·lació de nou mobiliari urbà. Unes actuacions que tenen un pressupost total de 266.875,364 €.\nL’alcaldessa accidental, Montse Parra, ha visitat aquest dimecres les obres de millora que s’estan realitzant al barri de la Bordeta. Aquestes actuacions, complementen el vial Víctor Torres, que es va posar en servei a finals de març. Aquesta setmana ha finalitzat la renovació de 420 m2 de paviment en la vorera de l’avinguda Artesa, en el tram comprès entre el número 2 i el carrer Albagés i s’han habilitat noves places d’aparcament en línia. Entre els carrers Isern i Sant Agustí s’han renovat 220 m2 més de voreres i s’ha realitzat la pavimentació amb llamborda dels escocells dels arbres existents.\nDintre d’aquestes obres de millora del barri de la Bordeta també s’ha portat a terme la urbanització del tram de vorera que estava en mal estat del carrer Hostal, entre el carrer Col·legi i Ignasi Bastús, on complementàriament s’ha renovat la xarxa d’aigua potable. En total, s’han renovat 350 m2 de vorera i 130 ml de canonada d’aigua de fibrociment, incloses les escomeses domiciliàries. L'alcaldessa accidental, Montse Parra, ha explicat que el conjunt d'obres que s'estan realitzant aquests mesos han permès, a més d' arranjar les voreres, millorar serveis i el sanejament.\nEn aquest moments s’està col·locant el nou mobiliari urbà, en total, entre els tres trams de carrer s’instal·laran vuit bancs, sis papereres i tres jardineres, ha explicat Parra.\nAixí mateix, s’ha realitzat la substitució 36 lluminàries de l’avinguda Artesa i l’avinguda Flix per nous punts de llum amb menys consum energètic i que comporten una notable millora dels nivells d’il·luminació. Dins d’aquestes obres, és previst traslladar el quadre d’enllumenat ubicat a la cruïlla del carrer Castelldans amb els carrers Ignasi Bastús i Hostal de la Bordeta, que ocupa una gran part de la vorera i dificulta el pas dels vianants.\nEn el marc d’aquesta actuació global al barri de la Bordeta, la Paeria ha canviat el sentit de circulació dels carrers Maials, Sant Vicenç de Paül, Solsona, Mollerussa i Sant Agustí. Els estudis tècnics determinen que els amples de la calçada són insuficients i la implantació d’aquests canvis milloraran considerablement la mobilitat i evitaran el risc d’accident.\nEl pressupost total de les actuacions és de 266.875,364 €.


PROP DE 470 PERSONES HAN REBUT LES AJUDES EXTRAORDINÀRIES AL LLOGUER DE L'HABITATGE COVID-19 PER UN TOTAL DE MÉS DE 645.000 EUROS\nEn breu l'Ajuntament convocarà les ajudes anuals ordinàries\nL'Ajuntament de Calvià ha atorgat un total de 646.884 euros per a la línia extraordinària d'ajuts al lloguer d'habitatge Covid-19. Es tracta d'una línia de subvenció que aquest any s'ha posat en marxa a causa de la situació provocada per la pandèmia, per donar suport a les persones que han vist minvats els seus ingressos.\nEn total, hi ha hagut 469 persones que s'han vist beneficiades d'aquests ajuts, que han complert amb els requisits que establia la convocatòria.\nLes subvencions s'han concedit per un màxim de 6 mesos, revisables de forma bimestral. En funció de les mensualitats sol•licitades, les quantitats adjudicades s'han situat entre els 648 euros i els 2.268 euros.\nLes ajudes, que són compatibles amb les subvencions anuals de l'Ajuntament i les de les administracions supramunicipals, han estat de fins a un 40% del lloguer mensual per a lloguers de fins a 900 euros, i subvencions de fins a un 30% per a lloguers d'entre 901 i 1.100 euros mensuals.\nAquesta línia extraordinària d'ajuts al lloguer ha anat dirigida a persones especialment afectades per la crisi del Covid-19, que es trobaven a l'atur; en situació de ERTO; que s'han vist afectades per una reducció de jornada laboral per motius de conciliació familiar, laboral o organitzativa, amb menors al seu càrrec, o autònoms que han patit una reducció d'ingressos del 75% o que la seva activitat es va veure suspesa durant l'estat de alarma. Es tracta d'una de les iniciatives incloses en l'acord de el Pla municipal de recuperació social, econòmica i mediambiental de Calvià ratificat per tots els grups polítics municipals i els agents socials i econòmics del municipi.\nEn breu, dins d'aquest mateix mes d'octubre, l'Ajuntament de Calvià convocarà la línia d'ajuts anuals al lloguer de l'habitatge, que compta amb un pressupost de sortida de 350.000 euros, que s'incrementarà en cas que no sigui suficient per subvencionar totes les peticions que compleixin amb els requisits. L'any passat es van beneficiar d'aquests ajuts 73 persones, per un import global de 208.517 euros.


La lectora corrent: Me n'oblidava un: l'any Monturiol!\nAnit vaig escriure sobre les celebracions anuals de 2009 (l'any de...). Avui m'he adonat que me'n vag deixar una, la de l'any Monturiol! Tot i que no sigui una celebració internacional, crec que val la pena que la tinguem en compte.\nA començament de juliol de 2008, l'Ajuntament de Figueres va declarar el 2009 Any Monturiol per commemorar així els 150 anys de la immersió, al port de Barcelona, del'Ictineu I, el submarí dissenyat pel figuerenc Narcís Monturiol (1819-1885). L'Any Monturiol coincideix amb la capitalitat cultural catalana de Figueres.\nA Barcelona hi ha uns quans "Ictineus" per la ciutat. Una reproducció de l'Ictineu I es troba davant del Museu Matrítim. No molt lluny, en uns jardins entr el port i el passeig de Colom, hi ha una rèplica de l'Ictineu II. Més apartat, a la cruïlla de l'avinguda Diagonal amb els carrers Provença i Girona, hi ha un monument a Monturiol obra de Josep M. Subirachs, que conté un altre Ictineu.\nUn grup de joves estan treballant ja fa algun temps en la construcció de l'Ictineu III, un submarí "de butxaca", amb capacitat per a tres tripulants i que podria baixar fins a 1200 m de profunditat.\nEtiquetes de comentaris: Barcelona, ciència, història, societat, tecnologia


El Cor Infantil Amics de la Unió, finalista del Concurs de la UER - Revista Musical Catalana\nEl Cor Infantil Amics de la Unió, finalista del Concurs de la UER\nEl Cor Infantil Amics de la Unió de Granollers. © Jordi Ribó\nTambé ha estat seleccionat en els YEAH! Awards\nEl Cor Infantil Amics de la Unió de Granollers és un dels tres cors finalistes, en la categoria de cors joves, del concurs de cors amateurs Lets the Peoples Sing que organitza la Unió Europea de Radiodifusió (UER). El Cor Infantil Amics de la Unió va ser presentat en aquest certamen per l’emissora Catalunya Música, membre de la UER des del 2009. La final se celebrarà el diumenge 13 d’octubre a Luxemburg i serà transmesa en directe per la Temporada Euroràdio.\nEl concurs coral Let the Peoples Sing és un certamen organitzat per la UER adreçat a cors amateurs, que presenten els seus enregistraments radiofònics a través de les emissores membres de la UER. Enguany s’hi han presentat un total de 22 formacions corals –en les tres categories del certamen: cors joves, cors adults i cors que interpreten un estil musical particular, com gospel, jazz o música tradicional–, que han estat proposades per 13 emissores de ràdio d’arreu del món.\nD’altra banda, el febrer passat l’organització del concurs europeu YEAH! (Young EARopean) Awards anunciava que entre els 15 projectes nominats –dels 140 rebuts– hi havia l’espectacle V-E-U-S! que la formació granollerina va estrenar el mes de novembre passat al Teatre de Ponent de Granollers amb gran èxit de públic.\nEls YEAH! Awards són una iniciativa de la fundació privada Georgsmarienhütte, obra social d’una de les principals foneries d’Alemanya, que cada dos anys publica una convocatòria oberta a formacions de tot Europa per premiar projectes musicals innovadors que permetin apropar la música a infants i joves. El jurat dels premis està format per reconeguts músics i pedagogs de tot el món; la gala de lliurament de premis se celebrarà el 14 de setembre a la localitat alemanya d’Osnabrück.\nL’espectacle ‘V-E-U-S!’. © Anna Padrós\nV-E-U-S! és la darrera producció del Cor Infantil Amics de la Unió, un concert sinestèsic en què música i teatre s’uneixen en una posada en escena única gràcies a la qual l’espectador se sent dins de la música com si fos un membre més del cor.\nEl Cor Infantil Amics de la Unió està considerat actualment com un dels cors infantils de més qualitat i prestigi de Catalunya. Va néixer el 1996 a l’Escola de Música creada aquell mateix any per la Societat Coral Amics de la Unió de Granollers. El cor és format per veus blanques entre 12 i 17 anys, i està dirigit, des de la seva fundació, per Josep Vila i Jover. El seu repertori abasta obres de diferents períodes i estils, amb una atenció especial a la música tradicional catalana i d’autor. Al llarg de la seva trajectòria ha actuat tant a Catalunya com a l’exterior, ha enregistrat diversos discos i ha estat guardonat amb diversos premis, tant en certàmens nacionals com internacionals.


Tonga registra el primer cas de coronavirus des de l'esclat de la pandèmia\nPublicat 30/10/2021 15:11CET\nLa població del petit arxipèlag de Tonga es prepara per entrar en confinament a partir de la setmana vinent després de la confirmació del primer cas de coronavirus al país des de l'esclat de la pandèmia; un contagi que ha acabat disparant l'assistència als centres de vacunació locals.\nMalgrat el repunt de vacunats, el primer ministre del país, Pohiva Tu'i'onetoa, ha demanat a la població de la illa de Tongatapu, on viu la majoria de la gent, que dediqui el cap de setmana a preparar-se de cara al possible tancament d'aquesta nació del Pacífic.\n"La raó per la qual en confinament no començarà aquest cap de setmana és perquè m'han informat que el virus trigarà més de tres dies a desenvolupar-se", ha explicat el primer ministre en declaracions que ha recollit el portal de notícies Matangi Tonga Online.\n"Hauríem d'aprofitar aquest temps per preparar-nos en cas que es confirmi que més persones tenen el virus", ha afegit sobre la crisi.\nL'individu infectat estava entre les 215 persones en un vol de repatriació des de Christchurch, Nova Zelanda. D'altres incloïen membres de l'equip olímpic de Tonga que havien estat encallats a la ciutat des dels Jocs Olímpics de Tòquio.\nEl Ministeri de Salut de Nova Zelanda va indicar que l'individu havia donat negatiu abans de sortir del país, però les autoritats de Tonga van manifestar després que havia registrat una lectura positiva després d'una prova rutinària efectuada dijous, mentre es trobava en aïllament controlat obligatori.\nLa declaració del contagi ha animat la població a acudir en massa als centres de vacunació. "Ahir a la tarda, després de l'anunci del nostre únic cas, la gent ha acudit als llocs de vacunació. Ha estat molt emocionant", ha declarat la ministra de Salut, Amelia Tu'ipulotu.\n"Cada vegada més persones s'estan presentant i ara tenim una cobertura de la primera dosi que ha arribat aproximadament 86%, mentre que un 62 per cent ha rebut una pauta completa", ha aplaudit sobre l'assistència de la població. Unes 100.000 persones viuen a l'illa de Tongatapu.\n"Estem esforçant-nos molt, com sempre hem fet, i el nostre equip està totalment compromès en primera línia per protegir millor el regne", ha assegurat.


Targeta Dona Caixa Popular\nAjudes per la Igualtat\nCaixa Popular Dona és una iniciativa que naix amb el propòsit de donar suport al moviment que abandera la igualtat entre homes i dones.\nUn projecte que ajuda a canviar-ho tot.\nLa igualtat entre les persones és un dels valors de Caixa Popular. Ho és des que va nàixer l’any 1977. Podríem parlar de xifres i dir que som l’única entitat financera al món que té un consell rector, el màxim òrgan de la cooperativa, amb el mateix nombre de dones que homes.\nO, també, dir que som més dones que homes en l’equip humà de Caixa Popular. O que disposem des de fa molts anys d’un pla d’igualtat per a evitar qualsevol mena de discriminació. Però el nostre compromís va més enllà. I quan la societat avança cap a la igualtat real Caixa Popular vol donar suport a aquest moviment imparable.\nÉs per això que hem creat la targeta Dona. Una targeta compromesa, que dona una part dels ingressos a finançar projectes que treballen per la igualtat entre les persones.\nCaixa Popular ajuda a canviar-ho tot.\nLa targeta Dona ho canvia tot:\nCanvia la forma de consumir,\nfent-ho per un propòsit, perquè quan més la gastes més ajudes.\nAlhora també reduïxes l’ús del plàstic, ja que és una targeta ecològica respectuosa amb el medi ambient.\nCanvia la manera de participar en l’economia,\nperquè és la primera targeta que contribueix a la igualtat.\nCanvia la manera de participar en la igualtat\nperquè és una targeta tant per a dones com per a homes.\nTots dos poden tindre la targeta i podran proposar projectes en benefici de les dones.\nConvocatòria Ajudes per la Igualtat\nCaixa Popular posa en marxa una convocatòria d’ajudes per a la realització de projectes d’igualtat de gènere que es finançarà amb un fons de 6.000€.\nLlancem aquesta convocatòria perquè es presenten totes les entitats socials que treballen iniciatives centrades en l’àmbit de la dona i el foment de la igualtat a la Comunitat Valenciana. Les sol·licituds es poden presentar fins al 8 d’abril de 2021 a través del formulari que es troba al nostre web.\nConsultar bases de la convocatòria ací.\nSol·licita la teua targeta Dona\nCopyright 2020 Caixa Popular | All Rights Reserved |


La desesperança per un futur incert, el motiu de les protestes estudiantils\nPla general de la capçalera de la manifestació convocada pel Sindicat d'Estudiants durant la marxa per la Rambla de Tarragona.\nAquesta generació es mou «per un profund sentiment d'injustícia», però també per «un sentiment de falta de futur, nacional i personal»\nActualitzada 02/11/2019 a les 10:53\nEls joves que protagonitzen les protestes més contundents contra la sentència del procés a Catalunya no es mouen només pel desig d'independència, sinó que la fallada del Suprem ha provocat el malestar que acumulen per un futur que veuen incert i desesperançador.\nAixí opina l'investigador de moviments juvenils de la Universitat Pompeu Fabra (UPF) Carles Feixa, que sosté, en declaracions a Efe, que «no es pot parlar d'un perfil únic» en les manifestacions i protestes de Catalunya.\nL'expert reconeix que «hi ha una gran base d'estudiants, de batxillerat i universitaris, que simpatitzen amb l'independentisme i es manifesten perquè veuen el seu futur en dubte».\nLes dificultats per a emancipar-se per no poder accedir a un habitatge, la precarietat laboral, haver de pagar les taxes universitàries més cares, la desafecció política, la crisi climàtica o la violència i les desigualtats de gènere subjeuen també en les protestes dels joves catalans, independentistes o no.\nFeixa assegura que en les protestes hi ha joves d'origen divers, «des d'anarquistes a menors estrangers no acompanyats, que malgrat no ser independentistes se sumen perquè no veuen el seu futur clar i veuen en la independència l'única utopia pròxima».\nEl professor considera que la novetat d'aquestes protestes no és tant la violència, que segons l'especialista està «més destinada a l'exhibició i la destrucció de coses que a la violència contra les persones», sinó la seva durada i la seva gran participació «amb sectors de la població que fins ara se situaven al marge, joves de classe mitjana, menors i noies».\n«El més greu no és el foc exterior, que crema però s'apaga aviat, sinó el foc interior dels joves, que es consumeix lentament i es pot traduir en odi», comenta l'expert.\nAquesta generació, que Feixa diu «generació blockchain», unida per la tecnologia i la cultura col·laborativa, es mou «per un profund sentiment d'injustícia», però també per «un sentiment de falta de futur, nacional i personal».\n«El desig d'independència busca l'autodeterminació nacional (emancipació del gran pare estatal) i personal (emancipació del petit pare familiar): la idea que es persegueix és poder determinar la destinació de la pròpia vida», destaca Feixa.\nUn universitari de 21 anys, que estudia una enginyeria i és assidu a les manifestacions amb altercats, ha afirmat a Efe no tenir «més interès en la independència que a preservar el meu dret a la manifestació». «Primer els drets i després la independència», recalca.\nAquest estudiant, que fa dos anys no era independentista, agrega que el seu soberanisme es va despertar arran de les càrregues policials per a impedir el referèndum de l'1 d'octubre de 2017.\n«Desafortunadament, actuar violentament contra la policia és l'única manera amb la qual ens hem fet sentir», defensa aquest alumne, que manifesta la seva ràbia per l'ús policial de gas i bales de goma i confessa que mai li ha tingut por a la policia sinó «molt respecte».\nUn altre estudiant de 19 anys, que prefereix no revelar el seu nom ni la carrera que cursa i que també ha format part d'alguna d'aquestes manifestacions, compte a Efe que està molt «cansat de la ineficàcia dels polítics, que són els culpables de la situació a la qual hem arribat».\n«M'agrada la frase: 'som els de baix i hem vingut pels de dalt'», confessa aquest jove, que afirma que en els enfrontaments amb la policia «l'adrenalina provoca la pèrdua de qualsevol pensament lògic».\nSobre la seva assistència a la manifestacions que acaben en disturbis, el jove explica que els seus pares «prefereixen fer veure que es creuen les mentides que els compto» i veu com única solució la convocatòria d'un referèndum.\nLa independència de Catalunya ha deixat de ser una prioritat també per a una estudiant d'Educació Social de 21 anys, que admet que la independència li «és igual» i surt al carrer per a protestar contra la vulneració de drets i les injustícies socials, econòmiques i polítiques.\n«Sortir al carrer és la meva única manera d'expressar la meva indignació perquè jo no sóc política, i només em queden les pedres, el foc, els contenidors i jugar al pilleta pilla pels carrers», declara.\nMúsic i estudiant de Fotografia, un altre jove de 20 anys explica a Efe que «la ràbia i les ganes d'un canvi poden més que la por, que ens ha deixat a casa moltes vegades ja».\nVeu en la independència de Catalunya el principi d'un canvi, però no la vol sota el règim de la «burgesia catalana», sinó «una independència socialista i igualitària per a tots», per la qual cosa assegura que no té la intenció de deixar de manifestar-se.\nComenta el contingut : La desesperança per un futur incert, el motiu de les protestes estudiantils


La història de Badia del Vallès\nLa província de Barcelona és molt més que la Ciutat Comtal, i són molts els pobles que compten amb una història plena de curiositats. És el cas de Badia del Vallés, un petit poble de 13.466 habitants que pertany a la comarca del Vallés Occidental.\nCom que aquest poble compte amb varies curiositats molt interessants de descobrir, des de ShBarcelona et volem explicar una mica més sobre Badía del Vallès i la seva curiosa història.\nSi poguéssim sobrevolar Badia del Vallès com un ocell, veuríem que la seva forma topogràfica és inconfusible, ja que és exactament igual a la península ibèrica, Illes Balears incloses.\nPerquè no quedi cap dubte, repassem els noms de carrers i col·legis, on les vies tenen noms geogràfics i de ciutats, com l’Avinguda del Mediterrani o l’Avinguda de Burgos, i estan situades aproximadament en el lloc que els correspon segons el mapa peninsular.\nFins i tot. els col·legis públics porten el nom de balls regionals espanyols, com la Sardana, la Seguidilla i la Jota.\nBadia del Vallès és un poble de la província de Barcelona, a la comarca del Vallés Occidental. Es va començar a construir allà per 1970, als afores de Barberà del Vallés i Cerdanyola, per les quals va estar mancomunada. Situada en un terreny d’aproximadament 0.62 quilòmetres quadrats, devia ser major, però es va retallar a mitja construcció per fer les autopistes C58 i AP7.\nInicialment es va anomenar Ciutat Badia, nom d’un propietari de part dels terrenys, fins a l’abril de 1994 en què s’independitza i canvia el nom pel definitiu Badia del Vallès.\nVa ser un projecte pilot de ciutat jardí, la finalitat del qual era crear un lloc on es barregessin les classes socials, donant digne recer a les famílies immigrants des del sud peninsular.\nPer a això es van crear habitatges de protecció oficial, dels quals es van adjudicar dos terços a funcionaris i empleats públics, i un terç a treballadors d’humil extracció.\nPerò aquest pla inicial es va truncar a causa que se’ls hi va donar un termini d’un any per incorporar-se al nou habitatge, i la falta inicial de serveis va provocar que no acudissin els nous propietaris, convertint-se en una població fantasma. Després de conèixer-se públicament aquesta situació, va ser ocupada per famílies necessitades d’habitatge que no eren les inicialment assignades.\nVols canviar del pis? A ShBarcelona t’ajudem!\nAixò li va donar una fama de gueto que ha arrossegat fins a finals del segle passat, augmentada pel fet que malgrat estar situada entre dues autopistes, no es podia accedir al complex més que des d’una carretera local o travessant Barberà. Aquest problema es va solucionar l’any 2008 quan se li va obrir pas a l’autopista C-58.\nAltres curiositats són que encara que es tracta d’un dels municipis més petits d’Espanya, té una de les densitats de població més altes. La població resideix en blocs de pisos d’entre 5 i 16 plantes. L’any 1986 s’hi va crear la Federació d’Entitats Culturals, primera d’aquest estil a Catalunya.\nBadia del Vallès molt propera a la Universitat Autònoma de Barcelona, UAB, amb qui té convenis de col·laboració. Malgrat que amb prou feines és a 18 quilòmetres de Barcelona, Badia és una localitat tranquil·la. A la seva bandera hi ha una oreneta, símbol de la immigració a la qual estava destinat. De ben segur que t’han entrat ganes de fer una visita a Badia del Vallès!\nConeixies Badia del Vallès? Quina opinió tens d’aquest poble de la província de Barcelona?


27 de setembre de 2019 – BÉTERA – toda la información del Bétera, Valencia\nEl C.E.I.P. Lloma del Mas celebra la Setmana de la Terra\ninicio, Medi Ambient, NotíciesBy c.sorli 27 de setembre de 2019\nEn moltes regions d’Espanya celebren hui diversos actes i manifestacions per defensar el nostre planeta. Així, aquesta vesprada a la ciutat de València hi haurà una manifestació per la terra a les 18.00 hores a la plaça de la Mare de Déu de la capital del Túria. En aquest sentit, els centres educatius també s’han sumat…\nEl IV Congrés Faller de Bétera aprova importants canvis en el reglament per a millorar la festa\nFalles, NotíciesBy admin 27 de setembre de 2019\nLa Junta Local Fallera de Bétera va celebrar ahir l’IV Congrés Faller en el qual es van aprovar quatre nous reglaments entre els quals s’inclouen substancials canvis en el funcionament per als pròxims quatre anys. Concretament es va aprovar el nou Reglament Faller del Poble de Bétera, Estatuts de les Falleres Majors de Bétera, Reglament…\nQuatre detinguts per impedir l’enderrocament d’una alqueria per a ampliar la V-21\nMedi Ambient, NotíciesBy admin 27 de setembre de 2019\nEFE. La Guàrdia Civil ha detingut a quatre persones que aquest matí han intentat detindre l’enderrocament de Forn de la Barraca, una alqueria situada enmig de l’horta del terme d’Alboraia, la demolició del qual està contemplada en l’ampliació de l’autovia V-21 d’accés nord a la ciutat de València. Fonts policials han informat que dues dels detinguts…


Descontaminació de fruites i verdures | Consumer\nUn projecte europeu dissenya un nou sistema a força de plasma fred per descontaminar fruites i verdures fresques tallades\nImatge: Jason Bachman\nEl consum de fruita i verdura fresques s’associa a importants beneficis per a la salut dels consumidors. Però també pot ser una font de malalties transmeses per aliments si no es prenen les mesures i accions necessàries. És fonamental aplicar les mesures de descontaminació en el procés de producció, per garantir la confiança del consumidor cap als productes frescos, un sector que cada vegada té més demanda i els productes de la qual han d’oferir-se segurs des del punt de vista microbiològic. El projecte europeu SAFE-BAG avança en aquest camp i treballa per desenvolupar un nou sistema per als productes d’IV gamma. Aquest article explica la capacitat del plasma fred per inactivar bacteris i altres desenvolupaments importants de processos no tèrmics.\nSi ben l’ús de clor com a agent desinfectant en el rentat dels productes recentment tallats és un sistema generalitzat en la indústria dels productes frescos, cada vegada són més les veus que s’aixequen per buscar alternatives més naturals. Tots dos sistemes tenen un mateix objectiu: desenvolupar per a les fruites i verdures fresques, tallades i envasades (IV gamma), un mètode econòmic i eficaç que ofereixi totes les garanties microbiològiques, augmenti la vida útil i la qualitat nutricional del producte final.\nPerò la tendència, ajudada en bona part per una demanda del consumidor cada vegada més exigent, s’inclina cap al desenvolupament de sistemes menys agressius, més respectuosos amb els aliments i que siguin igual d’efectius. Encara que està en fase preliminar, el nou sistema desenvolupat en el marc del projecte europeu SAFE-BAG ha donat uns primers resultats molt encoratjadors.\nLa capacitat del plasma fred per conservar\nLes primeres recerques del citat projecte europeu, dutes a terme per l’Institut Tecnològic de Dublín, han consistit a aplicar a l’interior de l’envàs plasma no tèrmic (gas ionitzat). Segons els experts, aquest gas produeix partícules amb una important càrrega de radicals lliures, capaços de perjudicar o destruir, en alguns casos, possibles bacteris. Els resultats ja han demostrat que té capacitat per reduir, de manera significativa, la càrrega microbiana de fruites i verdures fresques. L’objectiu és continuar en aquesta línia de recerca per maximitzar els beneficis potencials d’aquest nou mètode.\nL’aplicació de plasma no tèrmic a l’interior de l’envàs podria arribar a destruir els bacteris\nFins al passat mes d’octubre, la recerca (en fase preliminar) comptava amb un prototip llest per assajar en instal·lacions industrials i determinar la seva eficàcia en la descontaminació de fruites i verdures fresques embutxacades. Coordinat per IRIS a Espanya, aquest sistema de descontaminació in-pack per a aliments frescos envasaments asseguraria una eficàcia antimicrobiana màxima i conservaria la qualitat i el valor nutricional del producte.\nL’aplicació del plasma fred forma part d’un dels principals avanços científics en alimentació. Mitjançant aquesta tecnologia, també s’aconsegueix eliminar patògens de l’aire i de les superfícies en contacte amb els aliments. D’aquí el creixent interès en la seva incorporació en les línies de processament. S’ha descobert que el plasma fred consisteix a dispersar en l’aire radicals d’hidroxil, que s’adhereixen a la paret cel·lular dels bacteris i els pot causar la mort.\nEn el cas que ens ocupa, el plasma s’aplica a l’interior de l’envàs segellat amb l’aliment dins i s’ha provat ja en aliments com a espinacs, tomàquets cherry i maduixes, pels quals els resultats han estat molt positius. Els experts reconeixen, no obstant això, que no han estat iguals per als vegetals de fulla verda.\nProcessos no tèrmics\nEn els últims anys s’han desenvolupat nombrosos estudis destinats a donar amb nous mètodes de conservació d’aliments, com a alta pressió hidroestàtica, ultrasons, camps elèctrics d’alta densitat o plasma fred. Amb ells s’aconsegueix desenvolupar sistemes físics que posen en evidència la viabilitat dels microorganismes sense que es produeixi un augment de la temperatura de l’aliment.\nAquests sistemes han vingut per substituir els mètodes tradicionals de conservació d’aliments, basats en el tractament tèrmic, que consisteix a aplicar calor per destruir microorganismes. No obstant això, alguns creuen que també afecta al valor nutritiu i a les propietats sensorials dels aliments.\nL’alta pressió hidroestàtica consisteix a sotmetre l’aliment a una pressió superior als 100 MPa, la qual cosa afecta a les membranes cel·lulars i a l’estructura d’algunes proteïnes sensibles. D’aquesta manera, es limita el desenvolupament microbià. Els ultrasons són ones sonores que també poden usar-se per a la conservació d’aliments. Aquest efecte s’associa als fenòmens de cavitació gasesosa, que explica la formació de microburbujas en un mitjà líquid.\nEls camps elèctrics d’alta densitat utilitzen entre 20 i 60 kV/cm i s’apliquen a l’aliment en forma de polsos curts que s’ajusten segons els diferents factors de l’aliment. Tenen capacitat d’alterar o destruir la membrana cel·lular dels microorganismes i, per tant, els altera o destrueix i els deixa inactius.\ndescontaminació frutas-ca plasma frío-ca tractament no tèrmic verdures


Calendari: Festes d'Estiu > Festes de la Mare de Déu d'agost > Processons de l'Enterrament\nEn molts indrets es celebra, el mateix 15 d’agost, la Processó de l’Enterrament, una processó que passeija la imatge de la Mare de Déu dorment pels principals carrers de la població, que són abundantment engalanats per a l’ocasió per tal de perfumar l’ambient. Aquest tipus de processons, en què diverses persones caracteritzades com a apòstols porten la imatge de la Mare de Déu estirada, és força freqüent en molts pobles catalans.\nFesta de la Mare de Déu Assumta a s’Illot de Manacor (Mallorca) – festes patronals i festivitat dedicada a la Mare de Déu d’agost, patrona d’aquest municipi costaner, amb trasllat de la imatge des de l’església al moll, acompanyada per la banda de música. Després, processó marítima per tota la badia de s’Illot, amb participació d’embarcacions de pesca i barques ben engalanades amb paperí i palmes per a l’ocasió. Una altra vegada a terra, la processó continua fins la parròquia, on els mariners, les autoritats i els ciutadans realitzen una ofrena floral a la imatge de la Mare de Déu i es celebra una missa. L’endemà al vespre, processó de llanternes per la platja, amb la colla de xeremiers, i Sombrillada, sopar popular a la platja amb sombrilles. Telèfon: 971.84.91.00\nProcessó de la Mare de Déu d'Agost a Museros (l'Horta Nord) - processó amb la Mare de Déu adormida. Telèfon: 96.144.16.80\nProcessó de les Crestes a Valldemossa (Mallorca) - es celebra el 14 d'agost al vespre. La processó té el seu origen a principis del segle XVI, quan a la Seu de Palma va començar a celebrar-se una processó en la que la imatge de la Mare de Déu era portada pels 11 apòstols, els que -segons la tradició- foren els testimonis de l'assumpció de de Maria (tots excepte Tomàs). Les crestes són les àurees o nimbes que a mode de diademes duen els homes que porten la imatge. A Valldemossa la celebració està documentada per primera vegada el 1531. La imatge de la Mare de Déu Morta surt en processó des de l'església de Sant Bartomeu pels carrera adjacents i torna a entrar al temple parroquial per la porta principal. Dissabte la processó fa el recorregut invers.\nValldemossa a la Miramar. Els primers cinc plecs de Cultura Popular\nAquest primer volum inclou els cinc primers Plecs de Cultura Popular, que ...\nVila i Medinyà, Josep Maria / Festa d'Elx, 48\nEstudi sobre la festivitat de l'Assumpció de la Mare de Déu a Girona. Destaca ...


Segueixes sent revolta\nFa dos anys et vaig escriure des de l’admiració. El meu entorn et coneixia perquè no parava d’explicar què feies, intentava descriure on eres i sobretot fer entendre perquè hi eres. Eres a Grècia. Vas...\nLes lluites apreses\nNo recordo ben bé quin temps feia. De fet, només tinc flaixos del que va passar, però sé del cert que és un dels moments importants de la meva vida. Un d’aquells que, a mesura que vas fent-te gran,...\nArran del dimecres negre que s’ha viscut aquesta setmana, el debat sobre la llibertat d’expressió ha tornat a centrar totes les tertúlies, converses i lectures. És un tema que regularment aconsegueix fer-se...\nDesprés de sis mesos, el rei Felip VI tornarà a Catalunya al sopar oficial d’inauguració del Mobile World Congress que se celebra per tretzè any consecutiu a Barcelona. Ja se sap que el rei de tots els...\nDes de fa uns mesos t’imagino com un cavaller errant. Inspirat, potser, en aquell tan famós que porta diversos segles desafiant un cop i un altre els mateixos molins. La seva figura es veu reencarnada en...\nQuan Pere Falqués va reformar el Parlament de Catalunya perquè fos la residència reial durant l’exposició de 1888, tenia una idea al cap que no el deixava dormir. Amant de les novel·les medievals i...\nSempre teus Gaúcho\nSempre recordaré amb la nostàlgia del qual no s’ha viscut el partit en què vas debutar al Camp Nou en competició oficial. Tenia nou anys recent fets i com que aquell partit va escoltar el xiulet inicial...\nFutbol, aigua i política: els enemics de la revolució\nEls rumors se senten a cada cantonada. En tots els bars se’n parla amb xiuxiueigs que es converteixen en una remor de difícil aturador. Els infants copsen que els pares els envien a jugar a una altra...\nPólvores de talc reial\nPer primer cop en la història, Senegal viurà una cavalcada de reis. Els voltants de l’església de Popenguine, situada a uns setanta quilòmetres al sud de Dakar, és l’indret escollit per aquesta fita...\nMilitants de Händel\nUn any més i ja som menys. Ja fa sis anys que no hi som tots als sopars de Nadal i aquest serà el primer sense tu. Ja no se t’humitejaran els ulls mentre llegeixes per enèsima vegada el text que li vaig fer...\nLes vivències extremes comporten intensos moments de buidor. És complex i sobretot contradictori, però en acabar un període de descobriment, només queda el record del qual ha suposat per un mateix. És...\nNo feu xivarri que dorm\nFa veure que està profundament adormit. Mai s’ha lliurat a les urpes de Morfeu, per poder escoltar sense ser detectat. Durant les quatre dècades en què els va dominar, ningú s’atrevia a parlar-ne. Almenys...\nPocs cops estem preparats per acomiadar-nos d’un ésser estimat. Gairebé mai hi hem pogut parlar prou. Les persones que estimem sempre marxen amb coses per explicar. Experiències, records i vivències de la...\nQuan la Lorraine es lleva, ella ja està preparada per començar a actuar. A la nit mai s’adorm abans que la Lorraine. Li agraden els moments de silenci i solitud per passar revista del dia i preparar...\nL’anunci dels grans magatzems el Corte Inglés per aquest Nadal té com a protagonistes a uns quants nens i nenes que es troben davant de situacions en què poden fer malifetes. Un d’ells pot treure el peix...\nFins quan serà normal?\nEn un punt indeterminat de la comarca de la Selva s'erigeix una torre amb aires medievals. Pocs són els afortunats que coneixen amb exactitud on es troba el frondós bosc que l'amaga. Només aquells amb prou...\nDes de fora el passadís se senten dues veus de dona. Una és calmada i aguda. Té un to fluid i sembla que faci una dissertació de com està construït el sostre de les golfes d’una antiga masia. Enumera les...\nJa des de ben lluny endevina la silueta de l’estructura. Sembla una cabina de telèfon d’aquelles que d’aquí poc formaran part dels museus d’història. A mesura que s’hi aproxima comprova que és més gran que...\nLa teva (i només teva) cabina\nMai he estat capaç de respondre a la pregunta de quina és la meva cançó preferida. Hi he donat voltes i he trobat cançons que em van marcar en un moment de la vida, altres que les recordo com la parella...\nAplaudiments violentament contradictoris\nSi poguéssim reunir en una sala d’urgències a persones que hi han estat en diferents moments de la dècada, el quadre —no només mèdic— seria digne d’un dels museus d’art contemporani i experimental més...\nNo són refugiats\nNo ho són perquè no els acollim. Agus Morales, director de la revista 5W, busca una paraula per definir totes les persones que fugen de la guerra i de les conseqüències en forma d’inestabilitat vital, de...\nNo sé per on començar i sé que mentre escric aquestes línies i mentre passen les hores perquè es publiqui aquest article, l’actualitat m’haurà superat de nou i això ja no tindrà més valor que el record de...\nAvui està preocupat. Mentre dormia a l'anomenat ‘pavelló del príncep’ –mai ha volgut anar a viure al mateix lloc que el seu pare, malgrat estar situat al mateix complex de la Zarzuela– ha somiat que li...\nDissabte passat Escaldes-Engordany es va despertar més aviat que de costum i revolucionat. A la baixada del Prat del Roure hi havia una vintena de vehicles decorats recordant pel·lícules de Disney. Al seu...\nEscena 1: gener de 2017. El rei Felip VI fa un viatge institucional de tres dies a l’Aràbia Saudita per tancar negocis d’empreses espanyoles.Escena 2: 17 d’agost de 2017. Un atemptat sacseja el centre de...\nRellegir les absències\nFa temps vaig escriure que a pesar que ja no hi fossis, seguiríem pensant en tu. Avui m’han fet recordar aquell escrit i m’he rellegit. Vaig augurar, amb l’avidesa de no voler esperar a escriure per por a...\nPorta remenant la cervesa des de fa més de vint minuts, després de mirar-se-la per últim cop, l'acaba amb un glop ràpid i sense passió, d'aquells en què ja no es nota el gust. S'ajup a recollir la bossa de...\nTornar a anar de colònies\nFeia anys que no vivia l’ambient únic d’unes colònies. De ben petit, amb sis anys crec recordar, els meus pares em van enviar a les meves primeres colònies. Llavors, com ara, m’apassionava el futbol i, per...\nLa paraula ‘entre’ significa una situació entre dues persones, dos espais, dos moments en el temps. Pots pertànyer a més de dos mons i mentre camines entre totes les diferents opcions, et vas construint com...\nEls homes número\nL'altre dia vaig anar al lavabo d’un local d’oci i després de satisfer les necessitats més bàsiques de l’ésser humà, m’esperava un home negre atent als meus moviments. En veure que em volia netejar les...\nUn nou positiu eleva a set els casos de Covid-19\nLa justícia europea dona la raó a Apple i Irlanda: la multinacional no haurà de...\nSánchez ofereix renúncies des de Suècia per aconseguir els fons de recuperació...


Un nou moble de Gaspar Homar ingressa a les col·leccions del MNAC\nL'obra enriqueix i complementa el conjunt d'obres d'Homar del museu\nEl sofà-vitrina que Homar va dissenyar el 1903 per a l'empresari Vicenç Bosch ha arribat al museu gràcies a un dipòsit de l'Ajuntament de Badalona\n2 min. Barcelona 02/12/2010 14:05\n651x366 Una nova obra de Gaspar Homar ha arribat al MNAC Una nova obra de Gaspar Homar ha arribat al MNAC\nAmb la presentació ahir a les sales d'art modern del MNAC del sofà-vitrina de Gaspar Homar que l'Ajuntament de Badalona hi ha dipositat, el museu va tancar un periple que es remunta al 1998 i que, a més de Badalona i Barcelona, ha tingut Nova York i Cleveland com a escenaris.\nExposat per primera vegada aquell any al mateix MNAC, aquest sofà-vitrina va arribar al museu provinent de la llar d'avis Vicenç Bosch –el fabricant del popular Anís del Mono, que el 1903 va encarregar la decoració del seu domicili i del seu despatx a Homar i que a la seva mort els va llegar a la ciutat de Badalona– en un estat de conservació precari. Abans d'entrar a les sales va ser intervingut pel Departament de Restauració del museu.\nUn cop acabada l'exposició, el moble va tornar a Badalona, i més tard es va poder tornar a veure a dues exposicions als Estats Units: "París Barcelona 1888-1937" i "Barcelona and Modernity. Picasso, Gaudí, Miró, Dalí", que es van poder veure, respectivament, al Metropolitan Museum de Nova York i al Museu d'Art de Cleveland. Així, doncs, com va afirmar Jordi Serra, l'alcalde de Badalona, ahir es va arribar al punt definitiu de la tutela d'aquesta peça per part del museu. Al seu torn, Narcís Serra, president del patronat del museu, va voler destacar que iniciatives com aquestes permeten, tot i els temps de crisi, incorporar noves obres al fons del museu.\nMaria Àngels Fondevila, conservadora del museu, va declarar que aquest sofà-vitrina és una peça extraordinària que enriqueix i complementa el conjunt d'obres d'Homar del museu. Tot i que no té la genialitat dels mobles dissenyats per Gaudí i Jujol, Fondevila en va destacar la riquesa dels elements decoratius, sobretot de La sardana, el plafó central de marqueteria. Igualment, va recordar que Homar treballava amb nombrosos col·laboradors que realitzaven les decoracions de marqueteria, les talles o els vidres emplomats dels mobles que dissenyava. Pel que fa a la tipologia, va comentar que es tracta d'un model, el sofà-vitrina, força comú en el mobiliari d'Homar, basat, en aquest cas, en els escons medievals i en el moviment britànic Art & Crafts.


El Blog de La Llar del Llibre: CANADÀ de RICHARD FORD\nFixem-nos en aquests tres principis de novel-la: "Me llamo Frank Bascombe y soy periodista deportivo" (El Cronista d'Esports), "En Haddam, el verano baña las calles suavizadas por los árboles como un bálsamo extendido por un dios negligente, lánguido, y el mundo marcha al ritmo de sus propios himnos misteriosos" (El Dia de la Independència) i "La semana pasada, leí en el Asbury Press un artículo que me produjo gran desazón" (Acció de Gràcies). Aquests tres començaments pertanyen a les tres novel-les de la trilogia protagonitzada per Frank Bascombe escrita per Richard Ford. Cadascún dels tres té la seva personalitat i, malgrat que abarquen un ventall ben ample de possibilitats diferents d'afrontar la primera frase d'una novel-la, podem estar d'acord en que cap d'ells s'avé amb la màxima enunciada per David Lodge en el seu llibre L'Art de la Ficció: la primera frase hauria d'arrossegar-nos, hauria d'enganxar-nos. La d'El Cronista d'Esports emula l'autopresentació del narrador a Moby Dick, la d'El Dia de la Independència seria la clàsica mise-en-scène, una descripció per situar-nos en l'escenari de la història, i la d'Acció de Gràcies ja deixa entreveure un enigma que s'haurà de resoldre. Cap d'elles, però, ens arrossega o ens enganxa amb la potència suficient per sentir una atracció magnètica irresistible que ens empenyi a continuar. I això té la seva lògica perquè la narrativa de Richard Ford no pretén xuclar-nos vertiginosament, no es proposa tibar de nosaltres cap a la frase següent per la simple força d'un impuls àvid de respostes resolutives. No, Richard Ford no és així. Al menys no ho era fins Canadà.\n"Primer, parlaré del robatori que van cometre els nostres pares. Després, dels assassinats que van tenir lloc més tard." Aquest és el començament de Canadà i ningú podrà negar que no aixeca unes expectatives que no despertaven els mencionats anteriorment. I aquestes expectatives perjudiquen notablement la novel-la de Ford. Qui, a partir d'aquí, esperi trobar una narració dinàmica, un ritme accelerat, uns esdeveniments trepidants i la por de quedar-se sense alè, quedarà decebut i probablement se sentirà estafat. Canadà, com les anteriors novel-les de Ford, és lenta i minuciosa, atenta al detall, òrfena de diàlegs i plena d'enumeracions i descripcions hiperacurades, una història que no és externa, que no es desenvolupa al voltant del protagonista (a l'inrevés de tants best-sellers de consum ràpid), sino que és interna, que neix i creix en la seva ment. Importa què passa (encara que no passi gairebé res), però importa més què interpreta el protagonista que passa (i passa molt). És el conflicte interior, els dubtes i certeses del narrador, la seva perspectiva de les coses, la que determina aquest tipus de relat meticulós. En la literatura de Ford importa menys el metrònom que el diapasó; costa agafar el ritme, però és fàcil agafar el to.\nDit això, que no sembli que Canadà demana que ens carreguem de paciència. Només els que compten les seves lectures com si fossin una contrarrellotge van apanyats. Ja va sent hora de reivindicar l'slow reading (una tautologia que gairebé ha deixat de ser-ho), la lectura pausada i sense presses, en la que cada paraula té un perquè i ocupa un lloc concret, i en la que els personatges no s'expressen mitjançant l'acció, sino a través del pensament. Si us ve de gust provar aquest tipus de literatura, Richard Ford és el vostre home.\nEsteve [12 de setembre de 2013]\nPublicat per La Llar del Llibre a 19:52:00


Bibliolina - LA BIBLIOTECA A CASA 1r Curs\nLLOPS 1r curs 2020-2021\nDimarts i Dimecres 17 de Novembre del 2020\nBon dia GUINEUS i LLOPS.\nCom que malhauradament esteu confinats i aquesta setmana tocava pujar als nens de 1r curs a la Biblioteca us deixo aquí algunes pàgines on podreu trobar diferents tipus de LECTURA. Us tocava canviar de llibre, ja ho farem. Seria bo que amb els papàs obriu els enllaços i llegiu una miqueta.\nTambé havíem continuar amb el JOC DEL SEMÀFOR, per recordar les normes, però més endavant ja el tornarem a fer.\nÉs molt important que durant aquests 15 dies llegiu una miqueta amb lletra de Pal o amb lletra Lligada. Ja m'explicareu quins llibres heu llegit\nCONTES AMB LLETRA DE PAL\nPETITS CONTES, POEMES, CANÇONS... PER LLEGIR EN LLETRA DE PAL, LLIGADA O IMPREMTA SENSE IL·LUSTRACIONS\nCONTES LLETRA LLIGADA\nhttps://youtu.be/_xezQrgCWTw La cabreta i els set Llops\nhttps://youtu.be/r15ODsSbBaY La Blancaneu i els set Nans polits\nhttps://youtu.be/DhhIhzuN1AM La Caputxeta forçuda\nCONTES AMB LLETRA D'IMPREMTA\nDurant aquesta setmana els vostres fills havien de pujar a la Biblioteca a escoltar un conte. Com que no poden venir perquè no ens podem moure, la Bibliolina i jo hem decidit que la Biblioteca vindrà a casa vostra! Us sembla bé?\nLa nostra Biblioteca té una pàgina web on sempre penjo les activitats que anem fent.\nHe creat un apartat que es diu LA BIBLIOTECA A CASA 1r Curs i és aquí on avui pejo el conte: LA BRUIXA FROG I ELS OUS DE PASQUA\nÉs aquí on aniré penjant contes que us explicarà la Bibliolina , que està llegint moltíssim per poder-vos explicar tots els contes que es llegeix... ja sabeu que ella no fa mai vacances!!!!!\nTambé aniré penjant petites lectures i contes que, si voleu, podreu explicar als vostres fills i altres que potser podran llegir solets.\nEntrar a la pàgina web és molt senzill si teniu ordinador o tablet:\nEntreu al Google i escriviu bibliolina.educand.ad\nAquí trobareu les pàg. Web de totes les Biblioteques de les Escoles Andorranes.\nSi cliqueu la nostra (bibliolina.educand.ad/les-biblioteques-escolars/ea-descaldes-engordany) us sortirà la nostra pàgina.\nCliqueu a 1r cicle\nDesprés aneu a LA BIBLIOTECA A CASA 1r Curs\nÉs aquí on està penjat el vídeo i on properament la Bibliolina us anirà explicant altres contes.\nNo us ho perdeu!!!!!!!!!!!!\nUs envio també la fitxa del conte per si la voleu descarregar i així ells la podran pintar després d'escoltar el conte.\nUn petonet molt gran a tots!\nCONTE LA ROSA CONTRA EL VIRUS\nESCOLTAR CONTES EN FRANCÈS DE 5 A 7 ANYS\nALTRES AUDICIONS DE CONTES EN FRANCÈS\nbeteve.cat › dibuixacontes\nwww.enveualta.cat › que-fem › contes-en-audio-i-video\nCONTES VIVIM DEL CUENTU\nhttps://youtu.be/Y_8I6BgYg-0 La rateta que llegia a l'escaleta\nREVISTA EL TATANO\nSóc la Sílvia de la Biblio.\nDesitjo que tots hagueu passat unes bones vacances tot i estar confinats i que estigueu tots molt bé de salut.\nAquesta semana us tocaria pujar a la Biblioteca, per això us he penjat un conte molt divertit que es diu LA LAURA DIU PARAULOTES.\nEl vaig enviar a la RTVA però no sé si el van emetre.\nUn cop escoltat, vull que tots feu l’exercici i llenceu a les escombraries totes les paraules lletges.\nNo us envio les fitxes perquè hi ha molts nens que no tenen impressora o tinta a casa. Un cop al cole, ja us les donaré totes.\nSi em voleu explicar alguna cosa sobre el conte, m’escriviu, amb ajuda dels pares, en aquest correu i jo us contestaré molt gustosament\nRecordeu també que aniré penjant recursos de lectura i audicions. Podeu anar llegint, amb ajuda dels pares i escoltant contes\nUna abraçada i molts petonets per tots.\nCONTE: LA LAURA DIU PARAULOTES\nCONTES GRATUITS PER LLEGIR AMB ELS VOSTRES FILLS\nAquesta semana us tocaria pujar a la Biblioteca, per això us he penjat un conte molt bonic que es diu LES NOSTRES FAMÍLIES, UN GRAPAT DE BOTONS.\nAmb aquest conte veurem que avui en dia, en la nostra societat, hi ha una gran diversitat de famílies, i totes tenen una cosa en comú, que s’estimen molt.\nÉs una manera d’apropar als nostres infants a la realitat social del nostre present\nSi em voleu explicar alguna cosa sobre el conte o em voleu fer un dibuix, m’escriviu, amb ajuda dels pares, en aquest correu i jo us contestaré molt gustosament\nTambé us he preparat un conte en Francès : MADAME TRALALA\nAviam si us agrada\nLES NOSTRES FAMÍLIES, UN GRAPAT DE BOTONS.\nCONTE EN FRANCÈS: MADAME TRALALA\nCONTE D'ANDORRA SOSTENIBLE: TRISTAINA I LA GOTA D'AIGUA\nAquesta semana us tocaria pujar a la Biblioteca, per això us he penjat un conte molt bonic que es diu LA SÚPER HEROÏNA SUPERSÒNICA\nAmb aquest conte dóno èmfasi a La Por a la Foscor o a la Por en general. És important que el nen reconegui l’emoció i el sentiment i que li pugui posar paraules, que es pugui expresar i autocontrolar.\nPer localitzar la por li podem demanar:\n-Com és el monstre de la nit de l’Anna?\n- Quina súper heroína venceria el teu monstre de la nit? Explica per què\n- Dibuixa allò que et fa por i després fes un joc de mímica per a que els pares o els germans endevinin allò que has dibuixat.\n- Dibuixa o construeix la teva súper heroïna o súper heroi\nA LA BIBLIOTECA A CASA MATERNAL B está penjat en conte del MENJAPORS que els vaig explicar el curs passat. També sempre ens quedarà el recurs de cridar al Menjapors perquè es mengi tota la POR\nTambé us he preparat un conte en Francès : SORS DE TA COQUILLE, que ens explica com afrontar la vergonya amb l’ajuda dels amics. (La veu és de la meva filla petita)\nSi em voleu explicar alguna cosa sobre els contes o em voleu fer un dibuix, m’escriviu, amb ajuda dels pares, en aquest correu i jo us contestaré molt gustosament\nCONTES: LA SÚPER HEROÏNA I ELS FANTASMES (la Por) CATALÀ\nSORS DE TA COQUILLE (la Vergonya) FRANCÈS\nDibuixos enviats pels alumnes\nCloe, ORENETES: Un grapat de Botons i Madame Tralala\nÀlex, LIBÈL·LULES: La Laura diu paraulotes i. Un grapat de botons i Madame Tralala\nInés V. LLOPS: La Súper Heroïna\nAquesta semana he penjat un conte molt bonic que es diu HOLA, GRÀCIES ADÉU\nAmb aquest conte veurem que sempre hem de ser ben educats amb tothom perquè hi ha paraules que són màgiques..\nTambé us he preparat un conte en Francès : DORS BIEN, TAUPINETTE, que ens explica com una petita talpeta revoluciona a tota la familia perquè no pot dormir per la nit. Finalment el Papa troba una solució. (La veu és de la meva filla petita)\nSobretot, poseu-me Nom, Cognom i Classe, perquè amb 600 alumnes em faig un embolic.\nCONTES: HOLA, GRÀCIES, ADÉU (la Bona Educació) CATALÀ\nDORS BIEN, TAUPINETTE (el dormir solet a la nit) FRANCÈS\nDibuixos dels contes:\nAquesta semana he penjat un conte molt bonic que es diu PAPERAM, EL PAÍS DEL PAPER\nAmb aquest conte veurem que és molt impotant reciclar per conservar el nostre Planeta\nTambé us he preparat un conte en Francès : ROMÉO ET BIQUETTE, que ens explica com un llop s’apropia indegudament de les coses dels altres, en comptes de demanar compartir-les. És molt important que els nens aprenguin a Compartir.\nCONTES: PAPERAM EL PAÍS DEL PAPER (Reciclatge) i\nROMÉO ET BIQUETTE (Compartir)


La Cotorra de la Vall: MÉS INFORMACIÓ DE L'IBI: Tavernes baixarà un 3% l'IBI en el 2019. Els veïns pagaran 10 euros de mitjana menys en el rebut\nMÉS INFORMACIÓ DE L'IBI: Tavernes baixarà un 3% l'IBI en el 2019. Els veïns pagaran 10 euros de mitjana menys en el rebut\nCompromís rebaixa per segon any l'IBI i compensa part del sacrifici dels vallers en el sanejament de la Hisenda Municipal, que el PP va deixar en números rojos.\nEl govern de Compromís de Tavernes, tal com avançàrem ahir, estava estudiant una rebaixa en l'IBI per al 2009, una mesura que confirma la premsa que, ja assenyala que la rebaixa de l'IBI serà del 3%.\nLa rebaixa de l'IBI serà possible gràcies a la petició efectuada per l'alcalde Jordi Joan a la Direcció General de Cadastre perquè autoritze, en base a l'articulat dels Pressupostos Generals de l'Estat (PGE), una rebaixa per al 2019 del 3% dels valors cadastrals. Ho hem explicat en multitud d'ocasions: la possibilitat contemplada en els PGE és això una possibilitat no una obligació, i no es fa automàtica, pots acollir-te o no, i si t'aculls és l'alcaldia qui ho ha de sol·licitar argumentar amb estudis i documents que avalen la petició.\nEl govern de Compromís podia no acollir-se i rebutjar-la atès que, acollir-se com finalment ha fet, suposarà una minva dels ingressos municipals per al 2010 d'uns 200.000 euros.\nEl govern de Compromís, una vegada aconseguit en el 2017 el sanejament de la Hisenda municipal, que el PP va deixar ben buida en el 2011, amb teranyines i deutes globals (bancs, factures, proveïdors) de vora 22 milions d'euros, considera que és el moment de retornar als veïns de Tavernes una part del sacrifici fets aquests anys: l'any passat va ser un 4% de rebaixa en el valor cadastral i per al 2019 serà un 3%.\nLes dues rebaixes (hi ha una tercera específica per a solars i terrenys pendents d'urbanitzar) ha suposat com es pot vore en el quadre adjunt, ja actualitzat a les previsions de l'any que ve, que el govern de Compromís deixarà d'ingressar amb els rebaixes de l’IBI (2018 i 2019) prop de mig milió, que han passat a engrossir la butxaca dels vallers per a les seues despeses.\nLa rebaixa del 3% implica com a mínim sobre els 10 euros per rebut, encara que com està en relació amb el valor cadastral i factors d'ubicació en el casc urbà hi haurà habitatges amb major rebaixa. La zona de Germanies, per exemple, la baixada podrà ser d'uns 14 euros. El que està clar és que l'Ajuntament deixarà de recaptar 200.000 euros menys en el 2019.\nEnguany, 2018, la rebaixa ja ha estat d'una mitjana de 15 euros per rebut, i si ara sumem la mitjana prevista per al 2019 de 10 euros, vol dir que els vallers estalviaran com a mínim de mitjana uns 25 euros en el rebut de l'IBI.\nEl govern municipal de Compromís sumarà també la cinquena rebaixa del valor cadastral des del 2014, una per any, amb la qual cosa els valors cadastrals del municipi han tingut un descens sobre el 35% en els últims anys, tal com ací hem publicat en altres ocasions.\nPublicat per La Cotorra de la Vall a 7:51


Més per Menorca i la plataforma del Transport Aeri demanen a Madrid una OSP amb Barcelona\nJosep Castells anuncia que iniciaran la via parlamentària per a impulsar la Declaració de Servei Públic amb la capital catalana\n2 min. Maó 11/01/2019 16:21\n651x366 Joan Enric Vilardell i Josep Castells han traslladat al responsable del Govern espanyol els problemes de connectivitat que pateix l'illa. / MES PER MENORCA Joan Enric Vilardell i Josep Castells han traslladat al responsable del Govern espanyol els problemes de connectivitat que pateix l'illa. / MES PER MENORCA\nEl diputat de Més per Menorca, Josep Castells, s’ha desplaçat a Madrid per reunir-se amb el subdirector general de transport aeri, David Benito, amb l’objectiu de reclamar una OSP entre Menorca i Barcelona. Castells hi ha assistit acompanyat per Joan Enric Vilardell, membre d‘El transport aeri ofega Menorca’.\nEl diputat menorquinista ha traslladat al responsable del govern espanyol la necessitat d’establir una Obligació de Servei Públic en la ruta entre Menorca i la ciutat comtal, l’única manera d’establir legalment una tarifa màxima, i evitar així que les companyies aèries augmentin el preu dels bitllets, com s’ha demostrat que passa quan entra en funcionament el descompte del 75% per als residents.\nCastells ha valorat de forma molt positiu l’encontre “perquè el subdirector de Transport Aeri s’ha mostrat interessat amb la problemàtica de la connectivitat de Menorca”. Amb tot, la petició concreta d'una Declaració d’Obligació de Servei Públic amb Barcelona “s’ha d’iniciar a través de la via parlamentària autonòmica, la qual cosa farem des de Més per Menorca. Presentarem una iniciativa parlamentària perquè el després l’Executiu balear en pugui fer un estudi més tècnic i de viabilitat i que el presenti al Ministeri de Foment”, ha dit Castells.\nDes de Més per Menorca es considera que amb l’OSP en marxa s’evitaria el monopoli actual de Vueling i els seus incompliments continuats. Castells ha recordat que “aquesta OSP és el nou repte de Menorca en l’àmbit de la connectivitat perquè, paradoxalment, l’illa està connectada molt deficientment amb la ciutat amb la qual tenen lloc un 50% dels vols”.


Calonge i Sant Antoni projecta millores en equipaments culturals\nCalonge i Sant Antoni projecta millores en equipaments culturals\n01/02/2021 Cultura - Jordi Rodríguez\nEl castell de Calonge. (Foto: Ajuntament de Calonge i Sant Antoni).\nL'Ajuntament de Calonge i Sant Antoni ha obert el procés d'adjudicació per redactar els projectes per a acabar la rehabilitació del castell, i per a la remodelació de l'edifici del Cercle Calongí. L'objectiu és avançar ràpidament en aquesta fase per aprovar els projectes i, finalment, posar-los a licitació i adjudicar-los.\nEn el cas del castell de Calonge es tracta de definir els treballs de l'última fase de rehabilitació de l'edifici. Queda pendent actuar en diferents espais, sobretot els de la part situada sota la coberta. Es tracta d'actuar en uns 600 metres quadrats de superfície per habilitar-los per a l'ús públic.\nPel que fa al Cercle Calongí també es contractarà la redacció del projecte bàsic i el projecte executiu de les obres de rehabilitació d’aquest edifici històric. Els treballs han de permetre posar a l’ús públic aquest espai propietat de la Societat Cercle Calongí, que el va cedir a l’Ajuntament per a fer activitats lúdiques i culturals de petit format. El Cercle Calongí està situat al centre històric de Calonge, a la plaça Major.\nEn aquest paquet de projectes que cal redactar també hi ha el de les obres de reurbanització d'una part de l'avinguda de Catalunya de Sant Antoni, com ja va explicar Ràdio Palamós fa uns dies.\n26/07/2018 - Cultura El Cercle Calongí acollirà un espai cultural municipal\n30/01/2020 - Cultura Calonge i Sant Antoni aconsegueix la cessió del castell per a 30 anys més\n12/12/2017 - Cultura En marxa la segona fase de reforma del castell de Calonge


Els Pressupostos Participats es van coneixent i consolidant a Lloret de Mar | Nova Ràdio Lloret\nEls Pressupostos Participats es van coneixent i consolidant a Lloret de Mar\nÉs la valoració que fa el regidor de Participació Ciutadana, Josep Lluís Llirinós, després que en la segona edició la participació hagi superat el miler de vots i s'hagi incrementat en més d'un 60%.\nEls Pressupostos Participats és un projecte que “es va coneixent i consolidant”. Aquesta és la valoració que fa l’equip de govern de l’Ajuntament de Lloret, després que en la segona edició la participació hagi superat el miler de vots i s’hagi incrementat en més d’un 60%.\nUna altra dada que ha volgut destacar el regidor de Participació ciutadana, Josep Lluís Llirinós, és que 2 de cada 3 vots s’han efectuat a través del telèfon mòbil. En aquest sentit, Llirinós conclou que “cal continuar apostant per aquest canal” en futures edicions dels Pressupostos Participats.\nLa base censal ha estat d’unes 45.000 persones, entre empadronats i ciutadans amb IBI residencial. En aquests Pressupostos Participats han votat 1.047 persones, que signifiquen 403 vots més que al 2016 i un increment del 62,5%. Els participants han pogut exercir el vot de forma presencial o en línia al llarg de 15 dies.\nUn cop efectuades les votacions, ara cal executar els projectes de cada zona o barri de Lloret, com per exemple la instal•lació d’un parc infantil i d’una font a l’estany de Can Sabata, il•luminar la part del darrere del parc de Can Ribalaigua o bé cobrir el cablejat dels carrers del nucli antic.\nSegons fonts municipals, depenent de les partides assignades a cada sector, s’executaran un o més projectes de millora. En cas que hi hagi algun romanent de diners, passaran als Pressupostos Participats de l’any vinent.\nArticle anteriorEmocionart, una assignatura per treballar les emocions a la Immaculada Concepció\nArticle següentLa Fira dels Americanos porta a Lloret congressos de salsa destacats i concorreguts


Homenatge a les víctimes de la Covid-19 amb ‘El cant dels ocells’ interpretat per músics del Liceu en la tornada al Camp Nou\nEl Club ha impulsat aquesta acció amb un vídeo protagonitzat per nou violoncel·listes de l’Orquestra del Gran Teatre del Liceu que s’emetrà en la prèvia del Barça-Leganés. En el retorn de la Lliga a un Estadi sense afició, un mosaic amb el lema ‘Aquí juguem tots’ i pancartes de l’Espai d’Animació i les penyes ajudaran a transmetre caliu als jugadors\nEl futbol tornarà aquest dimarts al Camp Nou sense públic a les graderies, però el FC Barcelona ha treballat perquè això no sigui un impediment perquè els jugadors sentin el suport de l’afició i hi siguin presents també la sensibilitat i l’escalf humà, en especial pensant en les persones que han estat víctimes de la Covid-19 i les seves famílies. El Club ha decidit retre’ls un homenatge coincidint amb la tornada del futbol i abans de l’inici del Barça-Leganés els jugadors, que portaran un braçal negre en senyal de dol, guardaran un minut de silenci especial mentre que a través dels videomarcadors de l’Estadi es podrà veure als músics del Gran Teatre del Liceu interpretant El cant dels ocells, la memorable melodia tradicional catalana d’autor desconegut i popularitzada per Pau Casals que sempre acompanya aquests simbòlics moments dels minuts de silenci al Camp Nou. En aquesta ocasió, la composició de Casals recordarà a tots els culers (socis, penyistes i aficionats) i a totes les víctimes de la pandèmia de la Covid-19, i també retrà homenatge a totes les persones que l’han combatut i que la combaten sense defallir. Casals va interpretar El cant dels ocells per tot el món en favor de la pau i de l’amor.\nLa peça està interpretada en el vídeo d’homenatge per tota la secció de violoncels de l’Orquestra del Gran Teatre del Liceu, formada per nou músics, en la versió que el mateix Pau Casals va arranjar per a grup d’aquest instrument. Per motius de seguretat, els músics no estaran físicament a l’Estadi aquest dimarts. El que es veurà serà un vídeo dels intèrprets tocant aquesta peça al terreny de joc, en una gravació que va tenir lloc el dijous 10 de juny al Camp Nou, seguint tots els protocols sanitaris i de seguretat pertinents.\nLa peça audiovisual que el FC Barcelona fa pública avui comença amb la declaració del 24 de març del 1971, quan Pau Casals va rebre la medalla de la pau de les Nacions Unides de la mà del birmà U Thant, en aquell moment president de l’organització. “Senyor Pau Casals, heu dedicat la vostra vida a la veritat, a la bellesa i a la pau. Com a home i artista, personifiqueu els ideals simbolitzats per aquesta medalla de la pau de les Nacions Unides. Us l’ofereixo amb el meu més profund respecte i admiració”. Les seves paraules dedicades a un català universal, prenen un sentit simbòlic d’orgull i reconeixement, que és el que es vol dedicar a totes les víctimes de la pandèmia i als que durant aquests mesos ho han donat tot per acompanyar els pacients i donar-los la millor assistència professional i humana possible.\nAccions per fomentar el suport als jugadors\nDesprés de l’homenatge a les víctimes, la pilota prendrà el protagonisme en un Camp Nou sense públic a les graderies. Tot i que el Barça no comptarà amb el suport de la seva afició, el FC Barcelona ha desplegat diverses accions perquè durant l’enfrontament els homes de Setién no se sentin del tot sols.\nA l’Estadi es podrà escoltar una versió del Cant del Barça, l’himne oficial del Club, cantada pels fans del Barça que han participat en l’acció que han dut a terme conjuntament el FC Barcelona i la companyia de comunicacions Viber. Aquesta empresa va convidar a tota la seva comunitat a enregistrar-se en vídeo cantant l’himne a cappella i amb tots els arxius rebuts s’ha fet un muntatge audiovisual que s’emetrà pels videomarcadors del Camp Nou.\nPel que fa a la graderia, a primera lateral s’hi col·locarà un mosaic posant fundes a les butaques buides en el qual s’hi llegirà el lema Aquí juguem tots, el lema de la campanya que impulsa el Club i que resumeix en essència el que aquests dies viu la nostra societat. D’una banda, recorda que la lluita contra la Covid-19 no és possible sense l’esforç i el compromís de tots i, de l’altra, també ajuda que els jugadors no se sentin sols davant d’una graderia buida, sense seguidors que transmetin emocions; l’antítesi del que s’entén com a espectacle futbolístic.\nVols participar en el Barça-Atlètic de Madrid?\nAixí lluirà el Camp Nou aquest dimarts.\nAls córners del lateral de primera graderia també hi haurà uns espais en els quals col·locaran pancartes i banderes amb missatges d’ànims i suport que cediran els membres de l’Espai d’Animació (al Gol Nord) i de les penyes (al Gol Sud). A més, darrere de les porteries s’hi estendran dues grans lones amb els missatges següents: Més que un club (Gol Nord) i Aquí juguem tots (Gol Sud).\nTotes aquestes iniciatives seran visibles pels espectadors a través de la retransmissió televisiva, ja que des de casa es podrà escollir entre seguir el partit des d’una experiència més propera a la que viuran els jugadors, veient la graderia real amb les accions desplegades pel Club i sense so ambient; o bé una de més retocada, impulsada per la Lliga de Futbol Professional (LFP), en què un efecte virtual simularà la presència de públic blaugrana a l’Estadi al qual se li sumarà un so ambient de graderia de partit de futbol.\nNovetats a la U televisiva\nLa coneguda com a U televisiva, la pantalla de led que voreja en el perímetre de la gespa, també incorporarà algunes novetats. Aquest espai dedicat a la visibilitat dels patrocinadors del Club acollirà una interessant iniciativa impulsada per CUPRA, global partner del FC Barcelona, que ha demanat als seus seguidors que enviïn fotografies animant el Barça per poder estar “presents” en els partits a porta tancada del Camp Nou. L’acollida ha estat excepcional i més de 25.000 aficionats han enviat a la firma automobilística les seves imatges. Una selecció es veurà en aquesta pantalla de leds, no només durant el partit d’aquest dimarts, sinó també en altres enfrontaments que es jugaran al Camp Nou.\nA aquesta franja publicitària cal afegir-hi una segona U televisiva, que s’estrenarà en aquesta represa de la Lliga, que estarà col·locada uns metres més enrere i que es veurà per sobre de la primera. En aquest segon espai la publicitat serà física, més estàtica i monocroma, i es destinarà a donar visibilitat als main i global partners del FC Barcelona a través dels seus logotips. Aquest tipus d’actiu comercial ja es veu en alguns estadis de la Lliga, però és una novetat pel que fa al Camp Nou.